UBE ยกทัพ “แป้งมันสำปะหลัง” ร่วมงาน “THAIFEX-ANUGA ASIA 2022”
UBE ยกทัพผลิตภัณฑ์แป้งมันสำปะหลังออร์แกนิค ร่วมงาน “THAIFEX-ANUGA ASIA 2022” งานแสดงสินค้าอาหารและเครื่องดื่ม จัดขึ้นตั้งแต่วันที่ 24- 28 พ.ค.65 ณ ศูนย์แสดงสินค้าและการประชุมอิมแพ็ค เมืองทองธานี 
UBE ยกทัพผลิตภัณฑ์แป้งมันสำปะหลังออร์แกนิค ร่วมงาน “THAIFEX-ANUGA ASIA 2022” งานแสดงสินค้าอาหารและเครื่องดื่ม จัดขึ้นตั้งแต่วันที่ 24- 28 พ.ค.65 ณ ศูนย์แสดงสินค้าและการประชุมอิมแพ็ค เมืองทองธานี
27 พ.ค. 2565

นางสาวสุรียส โควสุรัตน์ กรรมการผู้จัดการใหญ่ บริษัท อุบล ไบโอ เอทานอล จำกัด (มหาชน) หรือ UBE ผู้ผลิตและแปรรูปมันสำปะหลังแบบครบวงจร นำผลิตภัณฑ์กลุ่ม Organic Future Food  เช่น แป้งมันสำปะหลังออร์แกนิค ฟลาวมันสำปะหลัง และผลิตภัณฑ์ใหม่ๆ ตามเทรนด์อาหารสุขภาพของโลก ภายใต้แบรนด์ UBS, TASUKO, SAVVY, UBA และ SEASON ร่วมออกงาน THAIFEX-ANUGA ASIA 2022 งานแสดงสินค้าอาหารและเครื่องดื่มที่ยิ่งใหญ่และครบวงจรที่สุดแห่งเอเชีย ซึ่งจัดขึ้นตั้งแต่วันที่ 24- 28 พฤษภาคม 2565 ณ ศูนย์แสดงสินค้าและการประชุมอิมแพ็ค เมืองทองธานี
สำหรับการร่วมออกงาน THAIFEX-ANUGA ASIA 2022 ในครั้งนี้ เพื่อสร้างการรับรู้แบรนด์สินค้าของกลุ่มบริษัท UBE ไปยังกลุ่มลูกค้าเป้าหมายที่เป็นกลุ่ม B2B, ลูกค้าทั่วไป หรือ เจ้าของกิจการร้านเบเกอรี่ให้มากขึ้น รวมถึงการเปิดตัวผลิตภัณฑ์ใหม่ อย่าง “แป้งทอดกรอบ Tasuko อร่อย สุข ทุกคำ” ตอกย้ำความเป็นผู้นำในการผลิตฟลาวมันสำปะหลังออร์แกนิคมาตรฐานระดับโลก อีกทั้งเพื่อสร้างยอดขายให้กลุ่มบริษัท UBE สูงขึ้นอย่างต่อเนื่อง